उरला (मंडी)। उपमंडल की चौहारघाटी में बीते रोज हुई जोरदार बारिश से लोगों को राहत मिली है। लोग अब खेत खलिहानों में कृषि कार्य में जोर शोर से जुट गए हैं। चौहारघाटी में गंदम की फसल अब पूरी तरह से पककर तैयार है। इससे लोग गंदम कटाई में जुट गए हैं। वहीं घाटी के सबसे दुर्गम और ऊंचाई वाले रूलंग गांव में गंदम की फसल इस माह के अंत तक तैयार होने के आसार हैं। यहां किसान जौ की पैदावार की कटाई में डटे हुए हैं। ऐसे में किसान अब फसल समेटने के लिए साफ मौसम रहने की दुआएं भी भगवान से करने लगे हैं।